Cali

Cali (ametlikult Santiago de Cali) on linn ja vald Colombia lääneosas, Valle del Cauca departemangu halduskeskus.

Cali on 2 068 387 elanikuga (2005) Colombia suuruselt kolmas linn. Tegelikult on elanikke tunduvalt rohkem, kui statistika näitab, sest paljudel vaestel elanikel puudub elamisluba ja paljusid pole elanikena arvele võetud.

Loodus
Cali asub ligi 1000 meetri kõrgusel merepinnast.

Linna läbib Cauca jõgi. 

Ekvaatori läheduse tõttu valitseb ühtlaselt soe kliima. Keskmine temperatuur on aastaringselt 24 °C. Päeval võib see küündida 33 kraadini ja öösel langeda alla 20 kraadi. Ligikaudu kolmandik ajast sajab vihma.

Ajalugu
Cali linna asutas 25. juulil 1536 Francisco Pizarro armee ohvitser Sebastián de Belalcázar.

Kultuur
Cali on Colombias armastatud peolinn. Ööelu on seal põnev ja mitmekülgne. Cali on tuntud ka salsapealinnana. Lisaks salsamuusikale armastatakse ka reggaeton'i, merengue't ja ballenato't.

1971. aastal peeti linnas Panameerika mängud.

Vaata ka
 Cali kartell

Välislingid

 Cali koduleht (hispaania keeles)

Colombia linnad
Colombia vallad